Úradný vestník L 214 , 08/08/2001 S. 0049 - 0050



Rozhodnutie Komisie z 20. júla 2001, ktorým sa mení a dopĺňa rozhodnutie 92/160/EHS o regionalizácii Mexika, ktorým sa menia a dopĺňajú rozhodnutia 92/260/EHS, 93/195/EHS, 93/196/EHS a 93/197/EHS s ohľadom na dovozy zvierat koňovitých z Mexika a ktorým sa zrušujú rozhodnutia 95/392/ES a 96/486/ES (oznámené pod číslom dokumentu C(2001) 2214) (Text s významom pre EHP) (2001/611/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach, ktorými sa riadi premiestňovanie a dovoz z tretích krajín zvierat koňovitých [1], naposledy zmenenú a doplnenú rozhodnutím 2001/298/ES [2], najmä na jej článok 13 ods. 2 písm. a a článok 19 písm. i, so zreteľom na smernicu Rady 91/496/EHS z 15. júla 1991, ktorou sa ustanovujú zásady, ktorými sa riadi organizácia veterinárnych kontrol zvierat vstupujúcich do spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS [3], naposledy zmenenú a doplnenú smernicou 96/43/ES [4], najmä na jej článok 18, keďže: (1) Rozhodnutím Komisie 92/160/EHS [5], naposledy zmeneným a doplneným rozhodnutím 2001/27/ES [6], sa zaviedla regionalizácia určitých tretích krajín pre dovozy zvierat koňovitých. (2) Rozhodnutie Komisie 92/260/EHS [7], naposledy zmenené a doplnené rozhodnutím 2001/117/ES [8] stanovilo veterinárne podmienky a veterinárnu certifikáciu pre dočasný dovoz registrovaných koní. (3) Rozhodnutie Komisie 93/195/EHS [9], naposledy zmenené a doplnené rozhodnutím 2001/610/ES [10] stanovilo veterinárne podmienky a veterinárnu certifikáciu pre opakovaný vstup registrovaných koní po dočasnom vývoze. (4) Rozhodnutie Komisie 93/196/EHS [11], naposledy zmenené a doplnené rozhodnutím 2001/117/ES stanovilo veterinárne podmienky a veterinárnu certifikáciupre dovozy zvierat koňovitých určených na zabitie. (5) Rozhodnutie Komisie 93/197/EHS [12], naposledy zmenené a doplnené rozhodnutím 2001/117/ES stanovilo veterinárne podmienky a veterinárnu certifikáciu pre dovozy registrovaných zvierat koňovitých a zvierat koňovitých určených na chov a produkciu. (6) Rozhodnutie Komisie 95/392/ES [13] ustanovilo ochranné opatrenia vzhľadom na žrebčiu nákazu v Mexiku. (7) Rozhodnutie Komisie 96/486/ES [14] ustanovilo ochranné opatrenia vzhľadom na venezuelskú encefalomyelitídu zvierat koňovitých v Mexiku. (8) V Mexiku neboli zaznamenané prípady venezuelskej encefalomyelitídy zvierat koňovitých viac ako dva roky a veterinárna inšpekčná misia vykonaná nedávno v Mexiku potvrdila, že situácia týkajúca sa zdravotného stavu zvierat koňovitých je uspokojivá. Avšak, ako dodatočné bezpečnostné opatrenie, správa misie odporučila regionalizáciu, vzhľadom na vývoz do spoločenstva, dvoch najjužnejších štátov Mexika, Chiapas a Oaxaca. Zvieratá koňovité určené na zabitie za vyberajú z týchto štátov, z tohoto dôvodu sa javí vhodným zakázať dovozy do spoločenstva zvierat koňovitých určených na zabitie z Mexika. (9) S cieľom povoliť dovozy zvierat koňovitých z Mexika je nevyhnutné vytvoriť regionalizáciu Mexika pozmenením prílohy k rozhodnutiu 92/160/EHS, upraviť veterinárne podmienky pozmenením rozhodnutí 92/260/EHS, 93/195/EHS, 93/196/EHS a 93/197/EHS príslušným spôsobom a zrušiť rozhodnutia 95/392/ES a 96/486/ES. (10) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Do prílohy k rozhodnutiu 92/160/EHS sa vkladajú v poradí ISO kódov nasledujúce slová: "Mexiko - Celé územie okrem štátov Chiapas a Oaxaca" . Článok 2 Rozhodnutie 92/260/EHS sa mení a dopĺňa takto: 1. Zoznam tretích krajín v skupine D prílohy I sa nahrádza týmto: "Argentína (AR), Barbados (BB), Bermudy (BM), Bolívia (BO), Brazília (1) (BR), Čile (CL), Kuba (CU), Jamajka (JM), Mexiko (1) (MX), Paraguaj (PY), Uruguaj (UY)". 2. Názov zdravotného certifikátu uvedeného v prílohe II (D) sa nahrádza týmto: "CERTIFIKÁT O ZDRAVOTNOM STAVE pre dočasný dovoz registrovaných koní na územie spoločenstva z Argentíny, Barbadosu, Bermúd, Bolívie, Brazílie (1), Čile, Kuby, Jamajky, Mexika (1), Paraguaja, Uruguaja, na dobu kratšiu ako 90 dní" . Článok 3 Rozhodnutie 93/195/EHS sa mení a dopĺňa takto: 1. Zoznam tretích krajín v skupine D prílohy I sa nahrádza týmto: "Argentína (AR), Barbados (BB), Bermudy (BM), Bolívia (BO), Brazília (1) (BR), Čile (CL), Kolumbia (1) (CO), Kostarika (1) (CR), Kuba (CU), Jamajka (JM), Mexiko (1) (MX), Peru (1) (PE), Paraguaj (PY), Uruguaj (UY), Venezuela (1) (VE)". 2. Zoznam krajín uvedených v skupine D v názve zdravotného certifikátu uvedeného v prílohe II sa nahrádza týmto: "Argentína, Barbados, Bermudy, Bolívia, Brazília (1), Čile, Kolumbia (1), Kostarika (1), Kuba, Jamajka, Mexiko (1), Peru (1), Paraguaj, Uruguaj, Venezuela". Článok 4 Zo zoznamu tretích krajín v skupine D v poznámke pod čiarou 3 prílohy II k rozhodnutiu 93/196/EHS sa vypúšťa Mexiko. Článok 5 Rozhodnutie 93/197/EHS sa mení a dopĺňa takto: 1. Zoznam tretích krajín v skupine D prílohy I sa nahrádza týmto: "Argentína (AR), Barbados (2) (BB), Bermudy (2) (BM), Bolívia (2) (BO), Brazília (1) (BR), Čile (CL), Kuba (2) (CU), Jamajka (2) (JM), Mexiko (1) (MX), Paraguaj (PY), Uruguaj (UY)" 2. Názov zdravotného certifikátu uvedeného v prílohe II (D) sa nahrádza týmto: "CERTIFIKÁT O ZDRAVOTNOM STAVE pre dovozy na územie spoločenstva registrovaných koní z Barbadosu, Bermúd, Bolívie, Kuby, Jamajky a registrovaných zvierat koňovitých a zvierat koňovitých určených na chov a produkciu z Argentíny, Brazílie (1), Čile, Mexika (1), Paraguaja a Uruguaja." Článok 6 Rozhodnutia 95/392/ES a 96/486/ES sa zrušujú. Článok 7 Toto rozhodnutie je adresované členským štátom. V Bruseli 20. júla 2001 Za Komisiu David Byrne člen Komisie [1] Ú. v. ES L 224, 18.8.1990, s. 42. [2] Ú. v. ES L 102, 12.4.2001, s. 63. [3] Ú. v. ES L 268, 24.9.1991, s. 56. [4] Ú. v. ES L 162, 1.7.1996, s. 1. [5] Ú. v. ES L 71, 18.3.1992, s. 27. [6] Ú. v. ES L 6, 11.1.2001, s. 20. [7] Ú. v. ES L 130, 15.5.1992, s. 67. [8] Ú. v. ES L 43, 14.2.2001, s. 38. [9] Ú. v. ES L 86, 6.4.1993, s. 1. [10] Ú. v. ES L 214, 8.8.2001, s. 45. [11] Ú. v. ES L 86, 6.4.1993, s. 7. [12] Ú. v. ES L 86, 6.4.1993, s. 16. [13] Ú. v. ES L 234, 3.10.1995, s. 44. [14] Ú. v. ES L 198, 8.8.1996, s. 49. --------------------------------------------------